CELEX: 32021D1823
Language: el
Date: 2021-10-18 00:00:00
Title: Απόφαση (ΚΕΠΠΑ) 2021/1823 του Συμβουλίου της 18ης Οκτωβρίου 2021 που τροποποιεί την απόφαση 2013/798/ΚΕΠΠΑ για την επιβολή περιοριστικών μέτρων κατά της Κεντροαφρικανικής Δημοκρατίας

19.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 369/11
               
            
         ΑΠΟΦΑΣΗ (ΚΕΠΠΑ) 2021/1823 ΤΟΥ ΣΥΜΒΟΥΛΙΟΥ
         της 18ης Οκτωβρίου 2021
         που τροποποιεί την απόφαση 2013/798/ΚΕΠΠΑ για την επιβολή περιοριστικών μέτρων κατά της Κεντροαφρικανικής Δημοκρατίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 23 Δεκεμβρίου 2013, το Συμβούλιο εξέδωσε την απόφαση 2013/798/ΚΕΠΠΑ (1) για την επιβολή περιοριστικών μέτρων κατά της Κεντροαφρικανικής Δημοκρατίας.
                  
               
                     (2)
                  
                  
                     Στις 29 Ιουλίου 2021, το Συμβούλιο Ασφαλείας των Ηνωμένων Εθνών εξέδωσε την απόφαση 2588 (2021), με την οποία επεκτείνονται οι εξαιρέσεις από το εμπάργκο όπλων και διευρύνεται το πεδίο εφαρμογής των περιοριστικών μέτρων.
                  
               
                     (3)
                  
                  
                     Απαιτείται περαιτέρω δράση της Ένωσης για την εφαρμογή ορισμένων μέτρων.
                  
               
                     (4)
                  
                  
                     Η απόφαση 2013/798/ΚΕΠΠΑ θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2013/798/ΚΕΠΠΑ τροποποιείται ως εξής:
            
                        1)
                     
                     
                        στο άρθρο 2 παράγραφος 1, το στοιχείο ζ) αντικαθίσταται από το ακόλουθο κείμενο:
                        
                                    «ζ)
                                 
                                 
                                    στην πώληση, την προμήθεια, τη μεταφορά ή την εξαγωγή όπλων διαμετρήματος μέχρι 14,5 mm και πυρομαχικών και συστατικών στοιχείων ειδικά σχεδιασμένων για τα όπλα αυτά, καθώς και μη οπλισμένων στρατιωτικών οχημάτων εδάφους και στρατιωτικών οχημάτων εδάφους εξοπλισμένων με όπλα διαμετρήματος μέχρι 14,5 mm και των ανταλλακτικών τους, και με εκτοξευτήρες RPG, και πυρομαχικών ειδικά σχεδιασμένων για τα όπλα αυτά, και βλημάτων όλμου διαμετρήματος από 60 mm έως 82 mm και πυρομαχικών ειδικά σχεδιασμένων για τα όπλα αυτά και στην παροχή σχετικής βοήθειας στις δυνάμεις ασφαλείας της ΚΑΔ, συμπεριλαμβανομένων των κρατικών μη στρατιωτικών οργάνων επιβολής του νόμου, όπου τα εν λόγω όπλα, πυρομαχικά, συστατικά στοιχεία και οχήματα προορίζονται αποκλειστικά για υποστήριξη ή για χρήση κατά τη διαδικασία ΜΤΑ στην ΚΑΔ, όπως κοινοποιούνται εκ των προτέρων στην επιτροπή·»·
                                 
                              
                  
                        2)
                     
                     
                        στο άρθρο 2α παράγραφος 1 προστίθεται το ακόλουθο στοιχείο:
                        
                                    «ια)
                                 
                                 
                                    εμπλέκονται στον σχεδιασμό, την καθοδήγηση, τη χρηματοδότηση ή τη διάπραξη πράξεων στην ΚΑΔ που παραβιάζουν το διεθνές ανθρωπιστικό δίκαιο, συμπεριλαμβανομένων επιθέσεων κατά ιατρικού προσωπικού ή προσωπικού ανθρωπιστικής βοήθειας,»·
                                 
                              
                  
                        3)
                     
                     
                        στο άρθρο 2β παράγραφος 1, προστίθεται το ακόλουθο στοιχείο:
                        
                                    «ια)
                                 
                                 
                                    εμπλέκονται στον σχεδιασμό, την καθοδήγηση, τη χρηματοδότηση ή τη διάπραξη πράξεων στην ΚΑΔ που παραβιάζουν το διεθνές ανθρωπιστικό δίκαιο, συμπεριλαμβανομένων επιθέσεων κατά ιατρικού προσωπικού ή προσωπικού ανθρωπιστικής βοήθειας,».
                                 
                              
                  
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Λουξεμβούργο, 18 Οκτωβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση 2013/798/ΚΕΠΠΑ του Συμβουλίου, της 23ης Δεκεμβρίου 2013, για την επιβολή περιοριστικών μέτρων κατά της Κεντροαφρικανικής Δημοκρατίας (ΕΕ L 352 της 24.12.2013, σ. 51).